  Туспуктэм: Руслан Нуриахметов Наталия Сильвестрова 8-тӥ тулыспалэ Россия но Украина пленэ шедем 100 ожгарчиосын воштӥськизы. Пӧлазы Удмуртиысь кык ожгарчи берытскиз. Со сярысь элькунысь адямилэн эрикрадъёсызъя ужоскетчилэн аппаратэзлэн «ВКонтакте» мерлыко вотэсысь огиназ ивортӥзы. Одӥгез ожмаськись пленын ар но ньыль толэзь вал, мукетыз – куинь толэзьлэсь кема. Со дыр ӵоже ужоскетчилэн аппаратэз ворголронъёслэн ӵыжы-выжыосынызы кусып возиз, эрикрадлыко но психологи юрттэт сётӥз. Ар кутсконысен военнопленнойёсын куинь пол воштӥськон радъяськиз ни. Со улсын Удмуртие вить ожгарчи бертӥз. Тодэ вайытом, Удмуртиысь волонтёръёс нимысьтыз ожгар ужрад мынон интые кык машина, мунчо бугро но адсконтэм карись сетьёс келязы. Тегъёс: нимысьтызужрад ожгарчиос Удмуртия  